บอลไทย VS The Mask Singer
2 ชั่วโมงก่อนหน้านี้คนไทยคงตัดสินใจไม่ถูกว่าจะเลือกดูอะไรดีระหว่าง บอลไทย หรือ The Mask Singer แต่คำตอบได้เฉลยออกมาแล้วว่า  คนไทยดูทั้ง 2 อย่างพร้อมกัน
23 มี.ค. 2560

ก่อนอื่นต้องขอแสดงความยินดีกับหน้ากากทุเรียน คุณเก่งจริงๆ และขอแสดงความเสียใจกับทีมฟุตบอลไทย พวกคุณทำดีที่สุดแล้ว
2 ชั่วโมงก่อนหน้านี้คนไทยคงตัดสินใจไม่ถูกว่าจะเลือกดูอะไรดีระหว่าง บอลไทย หรือ The Mask Singer แต่คำตอบได้เฉลยออกมาแล้วว่า
คนไทยดูทั้ง 2 อย่างพร้อมกัน
เพราะตอนนี้คนไทยส่วนใหญ่ จะมีมากกว่า 1 หน้าจอ ตั้งแต่ ทีวี แทบเล็ต มือถือ โน๊ตบุ๊ค เรียกได้ว่าจะดูกี่ช่องพร้อมกันก็ได้
จากตัวเลขของ The Mask Singer วันนี้ มีคนดู Facebook Live พร้อมกันสูงสุด 830,000 คน! เมื่อเทียบกับ ตอนทุเรียนvsจิงโจ้ ที่ 550,000 คน และ ตอนอีกาvsมังกร ที่ 400,000 คน สังเกตว่ายอดผู้ชมเพิ่มมากขึ้นทุกสัปดาห์ และมาพีคสุดที่สัปดาห์สุดท้าย
เมื่อ 6 ปีก่อน มีคนใช้มือถือเล่นอินเตอร์เน็ตเพียง 2.9% ของทั้งหมด นอกนั้นเราจะเข้าอินเตอร์เน็ตผ่าน PC
แต่ปัจจุบันคนใช้มือถือเล่นอินเตอร์เน็ตคิดเป็น 50% ของทั้งหมดแล้ว
และสถิติที่น่าสนใจคือคนไทยเป็นประเทศที่ใช้มือถือนานที่สุดในโลก โดยเฉลี่ยนานถึง 4 ชั่วโมง 14 นาทีต่อวัน
หมายความว่าเวลาเล่นมือถือจะไปเบียดเวลาเล่นทีวี
จึงไม่แปลกใจเลยถ้าจะมีคนกลุ่มหนึ่งโดยเฉพาะวัยรุ่นเลิกดูทีวีแล้ว แต่ดู content ต่างๆจากมือถืออย่างเดียว
และการที่ The Mask Singer ออกอากาศ facebook live ก็เหมือนเป็นการดึงคนที่เลิกดูทีวีแล้วให้มาดูรายการนี้ผ่านทางมือถือ
สรุปว่าตอนนี้พฤติกรรมคนซับซ้อนขึ้น ถ้า content น่าสนใจ คนก็ดู และไม่จำกัดว่าจะดูผ่านช่องทางไหน ทั้งทีวี มือถือ แท็บเล็ต หรือดูพร้อมกันหลายๆทางก็ได้
ว่าแต่ทำไมตอนแรกผมได้ดูบอลจอใหญ่ แต่พอรายการหน้ากากมาก็โดนไล่ให้ไปดูจอเล็กซะแล้ว